b'\n_START_ARTICLE_\nDen r\xc3\xb8de pimpernell (TV-serie)\n_START_SECTION_\nHandling\n_START_PARAGRAPH_\nHandlingen er lagt til Frankrike under den franske revolusjon. \xc3\x85ret er 1792, da revolusjonen hadde utartet til terror og henrettelser (Skrekkveldet) p\xc3\xa5 l\xc3\xb8pende b\xc3\xa5nd. Hundrevis av aristokrater m\xc3\xb8ter d\xc3\xb8den i giljotinen. Midt i dette kaoset klarer en dristig redningsmann \xc3\xa5 berge flere ofre fra b\xc3\xb8ddelens grep. Mannen, som kaller seg Den r\xc3\xb8de pimpernell, klarer \xe2\x80\x93 if\xc3\xb8rt de utroligste forkledninger \xe2\x80\x93 \xc3\xa5 lure b\xc3\xa5de Robespierre og hans onde medhjelper Chauvelin. _NEWLINE_Det viser seg at mannen som kaller seg Den r\xc3\xb8de pimpernell er en britisk adelsmann ved navn Sir Percy Blakeney. Han lever et tilsynelatende bekymringsl\xc3\xb8st liv i den britiske sosietetsverdenen, men dette er bare et skalkeskjul for hans egentlige virksomhet. Den listige franske ambassad\xc3\xb8ren i London, Chauvelin, finner imidlertid visse spor og tar opp forf\xc3\xb8lgelsen._NEWLINE_Tilbake i Frankrike oppst\xc3\xa5r det omsider en konfrontasjon mellom Percy og Chauvelin, men Percy klarer \xc3\xa5 flykte og tar seg omsider tilbake til England.'